Indian Crickter Rohit
గాడిలో పడని రోహిత్‌ టెస్టు కెరీర్‌
ముంబయి:ప్రత్యర్థి బౌలర్లపై వన్డేల్లో విరుచుకుపడితే ఆ విధ్వంసం ఎవరి అంచనాలకు అందదు,సంవత్సరాల తరబడి నెలకొని ఉన్న రికార్డులు సైతం అతని దండయాత్రకు దాసోహమవ్వాల్సిందే.ఆ భీకర హిట్టింగ్‌కి ఒక్కొసారి మైదానంలోని పీలర్డు ప్రేక్షకుల్లా,స్టేడియంలో మ్యాచ్‌ వీక్షిస్తున్న అభి మానులు ఫీల్డర్లుగా మారతారనడంలో అతి శయోక్తి కాదేమో.అందుకే వన్డేల్లో అరుదైన డబుల్‌ సెంచరీ రికార్డులు సైతం అతనికి రెండు సార్లు లభించాయి. శ్రీలంతో 2014 నవం బర్‌లో జరిగిన మ్యాచ్‌లో అత్యధికంగా 264 పరుగులతో వన్డే చరిత్ర లోనే నభూతో ఇన్నింగ్స్‌తో క్రికెట్‌ ప్రేమికుల్ని ఉర్రూతలూ గించిన ఆ భారత క్రికెటర్‌ రోహిత్‌శర్మ.కానీ ఇది నాణేనికి ఒకవైపు. కాగా మరో వైపు ఘోర వైపల్యాలు. వన్డే టి20 జట్లలో సుస్థిర స్థానం సంపాదిం చుకున్న ఈ ఓపెనర్‌ టెస్టుల్లో మాత్రం ఘోరంగా విఫల మవు తున్నాడు. కాగా 20 ఓవర్లు, 50 ఓవర్ల మ్యాచ్‌ల్లోనే మంచినీటి ప్రా యంలా సెంచరీలు బాదేయగల ఈ హిట్టర్‌ అయిదు రోజులు జరిగే టెస్టు మ్యాచ్‌లో కనీసం వంద పరుగుల మార్క్‌ చేరేందుకు ఇబ్బం దులు పడుతున్నాడు. అంతర్జాతీయ క్రికెట్‌ను ఆరంభించి తొమ్మిదేళ్లు గడుస్తున్నా ఆడింది 19 టెస్టులు మాత్రమే. అందులో చేసింది రెండు సెంచరీలు మార్రమే.స్వదేశంలో భారత్‌ సుదీర్ఘంగా టెస్ట్‌ సిరీస్‌లు ఆడనున్న నేపథ్యంలో సెలక్టర్లు మరోసారి రోహిత్‌పై నమ్మకం ఉంచి తాజాగా జరుగుతున్న న్యూజిలాండ్‌ సిరీస్‌లో అవకాశం కల్పించారు. కానీ తొలి టెస్టుల్లో రోహిత్‌ కీలక సమయంలో 35 పరుగుల వ్యక్తిగత స్కోరుకే పేవల షాట్‌తో పెవిలియన్‌కు వెళ్లిపోయాడు. దీంతో వైఫ ల్యాలబాట వీడని రోహిత్‌ టెస్టు కెరీర్‌పై నీలి నీడలు కమ్ముకున్నాయి. ఈ హిట్టర్‌ వైఫల్యాలపై అతని చిన్ననాటి కోచ్‌ దినేశ్‌ లాండ్‌ తాజాగా మాట్లాడుతూ రోహిత్‌ బంతి రాకముందే వేగంగా షాట్‌ కొట్టేందుకు ప్రయత్నిస్తుంటాడు. అతను ఎక్కువగా ఆడుతున్న టి20, వన్డేల్లో వాడే తెలుపు రంగు బంతి ఆ షాట్స్‌కి సులువుగా బౌండరీ దాటేస్తుంది. కానీ టెస్టుల్లో వాడే ఎరుపు బంతికి అంత వేగం ఉండదు. అందుకే అవి ఎక్కువగా క్యాచ్‌ల రూపంలో ఫీల్డర్ల చేతికి వెళ్లిపోతున్నాయి అని వివరించాడు.